पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वायरस के बढ़ते प्रकोप को देखते हुए शनिवार को काफी संख्या में लोग टीका लगवाने पहुंचे। 2800 लोगों को टीका लगाने का लक्ष्य था। जबकि 1642 ज्यादा यानी 4442 लोगों को टीका लगा। जेएएच, जिला अस्पताल मुरार सहित कई केंद्रों पर निर्धारित संख्या से ज्यादा लोग पहुंचने के कारण फिर से वैक्सीन मंगानी पड़ी। तब जाकर लोगों को वैक्सीन लग सकी। जिला टीकाकरण अधिकारी डॉ. आरके गुप्ता ने बताया कि वैक्सीन की कमी के कारण रविवार को किसी भी केंद्र पर वैक्सीन नहीं लगाई जाएगी।
टीकाकरण में दूसरे स्थान पर रहा ग्वालियर
शनिवार को शहर में 4442 लोगों ने टीका लगवाया, जबकि लक्ष्य 2800 निर्धारित किया गया था। इस कारण ग्वालियर प्रदेश में दूसरे स्थान पर रहा, जहां निर्धारित लक्ष्य के मुकाबले 159 प्रतिशत टीकाकरण हुआ । पहले स्थान पर खरगौन रहा। यहां 163 प्रतिशत वैक्सीनेशन हुआ। इस मामले में टीकाकरण अधिकारी डाॅ. आरके गुप्ता का कहना है कि वैक्सीन की कमी के कारण सीमित संख्या में टीकाकरण केंद्र बनाए गए हैं। इससे वैक्सीन की बर्बादी काफी कम होती है। वहीं वैक्सीन की उपलब्धता के आधार पर टीकाकरण केंद्रों की संख्या बढ़ाई जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn